
เริ่มประชุมเวลา	๑๓.๓๐ น.
	บัดนี้ ถึงกำหนดเวลานัดประชุมแล้ว เลขานุการสภาได้ตรวจสอบรายชื่อสมาชิกสภาเทศบาลตำบลบ้านนา ผู้มาประชุมที่ได้ลงชื่อไว้ ปรากฏว่าครบองค์ประชุม จึงเชิญประธานสภา ดำเนินการประชุมตามระเบียบวาระดังนี้				
						
ระเบียบวาระที่ ๑	เรื่องที่ประธานแจ้งให้ที่ประชุมทราบ
ประธาน	มีเรื่องแจ้งดังนี้	
			๑.๑ แผนพัฒนาท้องถิ่น (พ.ศ. ๒๕๖๑ – ๒๕๖๕) เพิ่มเติม ฉบับที่ ๔                          
	เอกสารได้จัดส่งให้สมาชิกล่วงหน้าแล้ว  
ที่ประชุม	รับทราบ
	๑.๒  รายงานผลการปฏิบัติงานตามนโยบายที่ได้แถลงไว้ต่อสภาเทศบาลตำบลบ้านนาประจำปีงบประมาณ พ.ศ. ๒๕๖๓ 	
			
ประธาน			ขอเชิญท่านนายกได้ชี้แจงถึงหลักการและเหตุผล ขอเชิญครับ	

นายกเทศมนตรี		เรียนประธานสภาที่เคารพ ท่านสมาชิกผู้ทรงเกียรติ  และหัวหน้าส่วนราชการ       				เทศบาลตำบลบ้านนาที่เคารพ 
ตามพระราชบัญญัติเทศบาล พ.ศ. ๒๔๙๖ แก้ไขเพิ่มเติมถึง(ฉบับที่ ๑๓) พ.ศ.๒๕๕๒ มาตรา ๔๘ ทศ วรรคห้า “ให้นายกเทศมนตรีจัดทำรายงานแสดงผลการปฏิบัติงานตามนโยบายที่ได้แถลงไว้ต่อสภาเทศบาลเป็นประจำทุกปี	จากการประชุมสภาเทศบาลตำบลบ้านนา สมัยสามัญ สมัยที่ ๓ ประจำปี พ.ศ. ๒๕๕๕ เมื่อ วันที่ ๑ สิงหาคม  ๒๕๕๕  ณ ห้องประชุมสภาเทศบาลตำบลบ้านนา กระผมได้แถลงนโยบายต่อสภาเทศบาลตำบลบ้านนา ไว้ ๔ ด้าน ได้แก่
			๑. นโยบายการพัฒนาด้านโครงสร้างพื้นฐาน
			๒. นโยบายการพัฒนาด้านส่งเสริมคุณภาพชีวิต
			๓. นโยบายการพัฒนาด้านการท่องเที่ยว
			๔. นโยบายการพัฒนาด้านสังคม

บัดนี้  กระผมขอรายงานผลการปฏิบัติงานตามนโยบายที่ได้แถลงไว้ต่อสภาเทศบาลตำบลบ้านนา โดยยึดหลักการรายงานตามยุทธศาสตร์การพัฒนาในช่วงห้าปี                     (พ.ศ. ๒๕๖๑ – ๒๕๖๕ )
			-ยุทธศาสตร์ที่ ๑ การพัฒนาด้านประชาชนอยู่ดีมีสุข มีจำนวนทั้งสิ้น  49 โครงการ
			-ยุทธศาสตร์ที่ ๒ การพัฒนาคนและสังคมที่มีคุณภาพ 23 โครงการ
-ยุทธศาสตร์ที่ ๓ การพัฒนาด้านการบริหารจัดการทรัพยากรธรรมชาติและสิ่งแวดล้อมจำนวน ๓ โครงการ
-ยุทธศาสตร์ที่ ๔ การพัฒนาด้านการเกษตรการท่องเที่ยวและการสร้างความเข็มแข็งของระบบเศรษฐกิจจำนวน ๗ โครงการ
			-ยุทธศาสตร์ที่ ๕ การพัฒนาด้านการบริหารจัดการบ้านเมืองที่ดีจำนวน 12 โครงการ 
			ในการดำเนินการตามที่แถลงไว้ต่อสภาซึ่งเราได้ดำเนินการครอบคลุมทุกๆด้าน 
ตามที่กระผมได้แถลงนโยบายไว้ต่อสภา บัดนี้ถึงเวลารายงานผลการปฏิบัติงาน นอกจากกระผมได้จัดทำเป็นรูปเล่มจัดส่งให้แก่สมาชิกได้พิจารณาล่วงหน้าแล้ว และกระผมได้จัดทำ

เป็นวีดีทัศน์ เพื่อให้สมาชิกทุกท่านได้รับชมตามที่ขออนุญาตท่านประธานไปแล้วนั้น ขอเชิญรับชมครับ			
ประธาน	ขอบคุณท่านนายกครับที่ได้ชี้แจงซึ่งเป็นตามระเบียบที่กำหนดไว้ ให้นายกได้รายงานผลการปฏิบัติงานตามนโยบายที่ได้แถลงนโยบายต่อสภาเพื่อให้สภาได้รับทราบ ทุกปี ท่านนายกฯมีอะไรเพิ่มเติมเชิญครับ  
นายกเทศมนตรี		เรียนประธานสภาที่เคารพ ท่านสมาชิกผู้ทรงเกียรติ  และหัวหน้าส่วนราชการ      				เทศบาลตำบลบ้านนา
ในวีดีทัศน์นั้นได้จัดทำไปบางส่วน สมาชิกดูจากเอกสารแล้วมีส่วนไหนบ้างที่จะทักท้วงก็ให้แสดงความคิดเห็นได้ เพื่อที่จะนำไปปรับปรุงในปีต่อไปจะนำมาแถลงอีกครั้งหนึ่ง ในทุกๆเรื่องต้องขอขอบคุณท่านประธานสภาที่ให้ให้โอกาส ขอบคุณครับ 	
ประธาน	ขอบคุณ ท่านนายกครับ 
ที่ประชุม	รับทราบ

	๑.๓ รายงานการติดตามและประเมินผลแผนพัฒนาประจำปีงบประมาณ พ.ศ. ๒๕๖๓ เอกสารได้จัดส่งให้สมาชิกล่วงหน้าแล้ว  
ที่ประชุม	รับทราบ
	
ระเบียบวาระที่ ๒	เรื่องรับรองรายงานการประชุมสภาเทศบาลตำบลบ้านนาสมัยสามัญ สมัยที่ ๓ ครั้งที่ ๒ ประจำปี พ.ศ. ๒๕๖๓ เมื่อวันที่ ๑๔ กันยายน พ.ศ. ๒๕๖๓                   
ประธาน		ตามที่สภาเทศบาลตำบลบ้านนาได้ประชุมสมัยสามัญ สมัยที่ ๓ ครั้งที่ ๒ ประจำปี        พ.ศ. ๒๕๖๓ เมื่อวันที่ ๑๔ กันยายน พ.ศ. ๒๕๖๓ บัดนี้ ฝ่ายเลขานุการสภาเทศบาลตำบลบ้านนาได้จัดทำรายงานการประชุมเสร็จเรียบร้อยแล้ว จึงนำเสนอที่ประชุมเพื่อพิจารณา และรับรองรายงานการประชุมสภา สมัยสามัญ สมัยที่ ๓ ครั้งที่ ๒ ประจำปี พ.ศ. ๒๕๖๓      เมื่อวันที่ ๑๔ กันยายน พ.ศ. ๒๕๖๓  สมาชิกสภาฯ ท่านใดประสงค์จะแก้ไขเพิ่มเติมในรายงาน การประชุม ขอเชิญครับ ขอเชิญ คุณบุญน้อย เกื้อวงค์ ครับ
นายบุญน้อย เกื้อวงค์	เรียนประธานสภาที่เคารพ ท่านสมาชิกผู้ทรงเกียรติ  และหัวหน้าส่วนราชการ      		เทศบาลตำบลบ้านนาทุกท่านครับ
	กระผม ขอแก้ในหน้าที่ ๓ บรรทัดที่ ๑๒ จาก พ.ศ. 25634 เป็น พ.ศ. ๒๕๖๔ ครับ
ประธาน	ขอบคุณ คุณบุญน้อย เกื้อวงค์ ครับก็ขอให้ฝ่ายเลขานุการแก้ไขให้ถูกต้องครับ สมาชิกสภาฯ ท่านใดประสงค์จะแก้ไขเพิ่มเติมในรายงานการประชุมฯ ขอเชิญครับ	
เลขานุการสภา		-ไม่มี-

ประธาน	เมื่อไม่มีสมาชิกสภาฯ ขอแก้ไข กระผมจะถามมติต่อที่ประชุมสภาครับ สมาชิกสภาฯ ท่านใดมีมติรับรองรายงานการประชุมครั้งที่แล้ว โปรดยกมือครับ
เลขานุการสภา	รับรอง	 	   ๙	เสียง
	ไม่รับรอง	   -	เสียง
	งดออกเสียง	   1	เสียง
มติที่ประชุม	รับรอง


	
ระเบียบวาระที่ ๓	เรื่องที่เสนอใหม่
				๓.๑ ญัตติพิจารณาโครงการไฟฟ้าพลังน้ำห้วยลำสินธุ์ขอรับการพิจารณาให้ขอความ					เห็นชอบในการขอใช้ประโยชน์ในเขตป่าสงวนแห่งชาติ ป่าภูเขาบรรทัด แปลงที่ 1 					ตอนที่ 1 และในเขตป่าไม้ถาวรป่าเทือกเขาบรรทัด แปลง 1 ตอน 1 เพื่อ						ดำเนินโครงการโรงไฟฟ้าพลังน้ำชุมชนบ้านหนองเหรียง  (เอกสารแนบ)
ประธาน	เชิญคุณธรรมธร ศรีภักดี หัวหน้าโครงการไฟฟ้าพลังน้ำห้วยลำสินธุ์ นำเสนอที่มาที่ไปของโครงการ และปัญหาของ โรงไฟฟ้าหนองเหรียง เพื่อให้สภาแห่งนี้ได้เข้าใจตรงกันครับ 

นายธรรมธร ศรีภักดี	เรียนประธานสภาที่เคารพ ท่านสมาชิกผู้ทรงเกียรติ  และหัวหน้าส่วนราชการ      		เทศบาลตำบลบ้านนาทุกท่านครับ 
				กระผมนำเรียนว่าโครงการโรงไฟฟ้าหนองเหรียงเป็นอีกโรงไฟฟ้าหนึ่งที่กระผมต้องดูแล ซึ่ง				สร้างเสร็จมานานพอสมควร หากทุกท่านไม่ได้เข้าไป	สัมผัสจริงๆ ความรู้สึกว่าน่าจะไม่ชอบ				เพราะคิดว่าไม่เกิดประโยชน์อะไร จากการสร้างเสร็จประมาณกลางปี พ.ศ. 2555 จากนั้น				โครงการโรงไฟฟ้าหนองเหรียงก็ต้องเจอกับปัญหาต่างๆ มากมาย ขอนำเรียนปัญหาไล่ไป 				นะครับ ทุกท่านจะได้รู้จักกับโครงการโรงไฟฟ้าหนองเหรียงเพิ่มมากขึ้น โครงการ					โรงไฟฟ้าหนองเหรียงสร้างเสร็จประมาณกลางปีพ.ศ. 2555 ก็เจอปัญหาเรื่องใบอนุญาต 				ใบประกอบกิจการโรงงาน ก่อนหน้ากรมพลังงานทดแทนสามารถสร้างโรงงานผลิตไฟฟ้า					จำหน่ายได้เลยตอนนั้นยังไม่มีหน่วยงาน ที่เรียกว่าสำนักคณะกรรมการกำกับกิจการ					พลังงาน บังเอิญช่วงที่สร้างโรงไฟฟ้าหนองเหรียง   สำนักงานนี้ก็ได้ถือกำเนิดขึ้น ซึ่งมี					อำนาจควบคุมการออกใบอนุญาตโครงการกำลังก่อสร้าง เมื่ออนุมัติโครงการนี้แล้วก็ต้อง					ดำเนินการสร้างให้แล้วเสร็จจะเลิกก็ไม่ได้ สร้างเสร็จค่อยว่ากันไป จากนั้นก็มาเจอปัญหา					โรงไฟฟ้าหยุดซื้อ ตอนนั้นจะโอนให้กับเทศบาลก็ไม่ได้ เป็นเพราะ อปท. โดยเทศบาลก็ไม่มี				หน้าที่ในการขายไฟฟ้า หลังจากนั้นเราก็ได้ประสานกับสำนักกำกับฯ เรื่อยมา จนมาเจอ					ปัญหาเรื่องกรรมสิทธิ์ที่ดิน ก็ได้เคลียร์จนเสร็จ และปัจจุบันระหว่างกรมเราสามารถทำ					สัญญาซื้อขายกันได้แล้วในหน่วยละ 1.091 บาทนะครับ นี้เนื่องจากเป็นสัญญาระหว่าง 				รัฐต่อรัฐ จึงต้องให้สำนักงานอัยยาการสูงสุดพิจารณาว่า ในสัญญาที่เราร่างขึ้นมานั้น จะขัด				ต่อกฎหมายตรงไหนบ้าง ในขณะนี้ได้รับแจ้งอย่างไม่เป็นทางการมาว่า อัยยาการสูงสุด					พิจารณาผ่านแล้ว แต่ยังไม่แจ้งเป็นทางการ เมื่อมีการแจ้งเป็นทางการเมื่อไหร่ ทั้ง ๒ ฝ่าย       				สามารถลงนามร่วมกันได้ต่อจากนั้นก็ต้องมีการประชุมเพื่อให้มีการซื้อขายไฟฟ้าต่อไป 					เบื้องต้นกระผมขอนำเรียนแค่นี้ก่อนนะครับ
นายกเทศมนตรี		เรียนประธานสภาที่เคารพ ท่านสมาชิกผู้ทรงเกียรติ  และหัวหน้าส่วนราชการ      				เทศบาลตำบลบ้านนา
			อยากให้หัวหน้าโครงการไฟฟ้าพลังน้ำห้วยลำสินธุ์ ได้ชี้แจงว่า หลังจาก	ที่ได้รับความ				เห็นชอบ	จากสภาแห่งนี้แล้วจะดำเนินการอย่างไรต่อไป   			
ประธาน		ขอเชิญคุณธรรมธร ศรีภักดี หัวหน้าโครงการไฟฟ้าพลังน้ำห้วยลำสินธุ์   ครับ
นายธรรมธร ศรีภักดี	เรียนประธานสภาที่เคารพ ท่านสมาชิกผู้ทรงเกียรติ  และหัวหน้าส่วนราชการ      		เทศบาลตำบลบ้านนาทุกท่านครับ
	ที่กระผมนำเรียนไปเมื่อสักครู่ยังไม่ครบถ้วน ขอเพิ่มเติมว่าขั้นตอนๆนี้ยังอยู่ระหว่างการขอใช้พื้นที่ป่าไม้ ซึ่งเป็นมติคณะรัฐมนตรี เมื่อวันที่ ๒๓ มิถุนายน 2563 ที่ว่าหน่วยงานของรัฐที่ใช้ประโยชน์ในพื้นที่ป่าไม้ต้องขออนุญาตให้เรียบร้อยให้เสร็จภายใน ๑๘๐ วัน โครงการโรงไฟฟ้า                                      พลังน้ำชุมชนบ้านหนองเหรียง  ตั้งอยู่เขตป่าสงวนแห่งชาติ ป่าภูเขาบรรทัด แปลงที่ 1 ตอนที่ 1 และในเขตป่าไม้ถาวรป่าเทือกเขาบรรทัด แปลง 1 ตอน 1 ทั้ง ๒ แห่งได้ประสานกับหน่วยงานที่รับผิดชอบแล้ว ยังติดขัดอยู่ที่ ในคำขอจะต้องได้รับความเห็นชอบสภาท้องถิ่นที่ป่าไม้นั้นตั้งอยู่ทางโครงการไฟฟ้าพลังน้ำห้วยลำสินธุ์   ได้จัดส่งหนังสือมายังสภาเทศบาลตำบลบ้านนาลงวันที่ ๖ ตุลาคม 2563 แต่สภาเทศบาลยังไม่ถึงเวลาเปิดสมัยประชุมสภา สมัยสามัญ และในวันนี้ประธานสภาได้นัดประชุมสภาเทศบาลตำบลบ้านนาแล้ว หลังจากนี้หากสภาแห่งนี้พิจารณาเห็นชอบ กระผมจะนำไปเพื่อใช้เป็นหลักฐานประกอบการยื่นคำขอตามแบบ ป.84-1 และ ป.ส.17 ให้ถูกต้องตามมติคณะรัฐมนตรีต่อไปครับขอบคุณครับ
ประธาน	ขอเชิญ สมาชิก แสดงความคิดเห็น ครับ ขอเชิญท่านรอง ณฐกฤต ครับ
นายณฐกฤต  ชูเกลี้ยง	เรียนประธานสภาที่เคารพ ท่านสมาชิกผู้ทรงเกียรติ  และหัวหน้าส่วนราชการ      		เทศบาลตำบลบ้านนาทุกท่าน และหัวหน้าโครงการไฟฟ้าพลังน้ำห้วยลำสินธุ์ครับ
	ขอนำเรียนต่อที่ประชุมก่อนที่จะลงมติ โครงการโรงไฟฟ้าพลังน้ำชุมชนบ้านหนองเหรียงถือว่าเป็นประโยชน์ต่อประชาชนในพื้นที่ การดำเนินการครั้งนี้เพื่อให้ถูกต้องตามระเบียบเนื่องจากที่ตั้งของโครงการตั้งอยู่ในพื้นที่เขตป่าสงวนแห่งชาติ ป่าภูเขาบรรทัด แปลงที่ 1 ตอนที่ 1 และในเขตป่าไม้ถาวรป่าเทือกเขาบรรทัด แปลง 1 ตอน 1 และในเขตเทศบาลตำบลบ้านนาด้วย เพื่อให้สภาได้รับทราบในหลักการและเหตุผลที่แท้จริง เมื่อทราบข้อมูลแล้วสามารถตอบกับประชาชนได้ ขณะนี้ทุกส่วนได้ประสานกันเรียบร้อยแล้ว ยังขาดมติจากสภาเทศบาลตำบลบ้านนาเพื่อดำเนินการต่อไป วันนี้สภาเทศบาลตำบลบ้านนาได้ทำหน้าที่ตัดสินใจเห็นชอบหรือไม่เห็นชอบ เพื่อจะนำไปประกอบคำขอต่อไป  ใบอนุญาตไม่ได้ทำความเสียหายให้กับเทศบาลตำบลบ้านนา เป็นข้อตกลงระหว่างผู้ขอและผู้อนุญาต วันนี้ทางเจ้าหน้าที่ได้มาด้วยตนเองแล้ว รายละเอียดเป็นที่เข้าใจตรงกัน ได้เป็นข้อมูลในการตัดสินใจของสภาเทศบาลตำบลบ้านนาแห่งนี้ ขอบคุณครับ				 
ประธาน	ขอบคุณ ท่านรอง ณฐกฤต ครับ ขอเชิญ สมาชิก แสดงความคิดเห็น ครับ ไม่มีนะครับ เมื่อไม่มีสมาชิกสภาฯแสดงความคิดเห็น ประธานจะขอมติที่ประชุมสภา ครับ
		สมาชิกสภาท่านใดเห็นชอบในการขอใช้ประโยชน์ในเขตป่าสงวนแห่งชาติ ป่าภูเขาบรรทัด แปลงที่ 1 ตอนที่ 1 และในเขตป่าไม้ถาวรป่าเทือกเขาบรรทัด แปลง 1 ตอน 1 เพื่อ	ดำเนินโครงการโรงไฟฟ้าพลังน้ำชุมชนบ้านหนองเหรียง ตามที่โครงการไฟฟ้าพลังน้ำห้วย ลำสินธุ์ขอรับการพิจารณามาเพื่อใช้เป็นหลักฐานประกอบการยื่นคำขอตามแบบ ป.84-1 และ ป.ส.17 โปรดยกมือครับ
เลขานุการสภา	เห็นชอบ	 	   9	เสียง
	ไม่เห็นชอบ	   -	เสียง
	งดออกเสียง	   ๑	เสียง
มติที่ประชุม	มีมติเห็นชอบ
			3.2 ญัตติพิจารณาร่างเทศบัญญัติเทศบาลตำบลบ้านนา เรื่อง การจัดการมูลฝอยและ             			สิ่งปฏิกูล พ.ศ.................
 ประธาน	ขอเชิญนายกเทศมนตรี ชี้แจงหลักการและเหตุผล ขอเชิญครับ
นายกเทศมนตรี	เรียนประธานสภาที่เคารพ  ท่านสมาชิกผู้ทรงเกียรติ	    

			หลักการ ด้วยเทศบาลตำบลบ้านนา ได้ดำเนินการจัดทำร่างเทศบัญญัติเทศบาลตำบล
			บ้านนา เรื่อง การจัดการมูลฝอยและสิ่งปฏิกูล พ.ศ...............
			เพื่อปรับปรุงการกำหนดค่าธรรมเนียมในการให้บริการจัดการมูลฝอยและสิ่งปฏิกูล การ				กำหนดมาตรฐานเกี่ยวการคัดแยก เก็บ ขน กำจัดมูลฝอยและสิ่งปฏิกูล รวมทั้งอำนาจการ			นำมูลฝอยหรือสิ่งปฏิกูลที่จัดเก็บได้ไปใช้ประโยชน์หรือหาประโยชน์ให้สอดคล้องกับ				นโยบาย สถานการณ์และเพื่อความเหมาะสมยิ่งขึ้น			
			เหตุผล	เพื่อปฏิบัติให้เป็นไปตามมาตรา 60 และ 61 ทวิ แห่งพระราชบัญญัติเทศบาล 				พ.ศ. 2496 แก้ไขเพิ่มเติมถึง (ฉบับที่ 14) พ.ศ. 2562 จึงเสนอร่างเทศบัญญัติเทศบาล				ตำบลบ้านนา เรื่อง การจัดการมูลฝอยแลสิ่งปฏิกูล พ.ศ. ................ และได้จัดทำร่างเทศ				บัญญัติเทศบาล	ตำบลบ้านนาเป็นเล่มส่งให้สมาชิกศึกษาล่วงหน้าแล้ว  เพื่อให้สภาเทศบาล			ตำบลบ้านนาพิจารณาดำเนินการต่อไป ขอบคุณครับ
ประธาน		ขอเชิญ สมาชิก แสดงความคิดเห็น ครับ เชิญคุณปลอด ทองคง ครับ
นายปลอด ทองคง	เรียนประธานสภาที่เคารพ ท่านสมาชิกผู้ทรงเกียรติ  และหัวหน้าส่วนราชการ      		เทศบาลตำบลบ้านนา 
	กระผมเห็นด้วยกับร่าง แต่ตอนนี้ รถเก็บขยะไม่ได้ไปตามตารางกำหนดจะแก้ไขกันอย่างไร ครับ ขอบคุณครับ
ประธาน	ขอบคุณ คุณปลอด ทองคงขอเชิญ สมาชิก แสดงความคิดเห็น ครับ เชิญคุณคม วิรัตน์ครับ
นายคม วิรัตน์	เรียนประธานสภาที่เคารพ ท่านสมาชิกผู้ทรงเกียรติ  และหัวหน้าส่วนราชการ      		เทศบาลตำบลบ้านนา 
	กระผมเห็นด้วยกับเก็บตามน้ำหนักของขยะตามความเป็นจริง เพราะจะได้ลดขยะที่ย่อยสลายได้ เช่น เปลือกผลไม้ เป็นต้น ขอบคุณครับ
ประธาน	ขอบคุณ คุณคม วิรัตน์ขอเชิญ สมาชิก แสดงความคิดเห็น ครับ เชิญคุณประทีป อินทรโม
นายประทีป อินทรโม	เรียนประธานสภาที่เคารพ ท่านสมาชิกผู้ทรงเกียรติ  และหัวหน้าส่วนราชการ      		เทศบาลตำบลบ้านนา 
	เป็นร่างที่ดี แต่สวนทางกับผมนิดหนึ่ง คือตำบลบ้านนาไม่ได้เป็นชุนชนที่หนาแน่นเป็นชุมชนที่ส่วนใหญ่เป็นป่าไม้มากกว่า ที่เก็บอยู่ส่วนมากจะ เป็นพลาสติกเท่านั้น ขอบคุณครับ
ประธาน	ขอบคุณ คุณประทีป อินทรโม ขอเชิญ สมาชิก แสดงความคิดเห็น ครับ                                  เชิญคุณจรัญ หอยมณีครับ
นายจรัญ หอยมณี	เรียนประธานสภาที่เคารพ ท่านสมาชิกผู้ทรงเกียรติ  และหัวหน้าส่วนราชการ      		เทศบาลตำบลบ้านนา 
	เรื่องขยะเป็นเรื่องสำคัญของเทศบาลตำบลบ้านนา ผมเห็นด้วยกับการเก็บอัตราน้ำหนักตามความเป็นจริง เพราะจะลดผู้ที่ไม่ลงทะเบียนแล้วฝากคนอื่นที่ลงทะเบียนทิ้งขยะได้ ขอบคุณครับ	
ประธาน	ขอบคุณ คุณจรัญ หอยมณีต่อไปขอเชิญ สมาชิก แสดงความคิดเห็น ครับ ไม่มีนะครับ ขอเชิญนายกชี้แจงครับ
ประธาน		ขอเชิญ สมาชิก แสดงความคิดเห็น ครับ เชิญคุณจำนงค์ อนุศิริ ครับ
นายจำนงค์ อนุศิริ	เรียนประธานสภาที่เคารพ ท่านสมาชิกผู้ทรงเกียรติ  และหัวหน้าส่วนราชการ      		เทศบาลตำบลบ้านนา 
	ผมเห็นด้วยกับร่างเทศบัญญัติ เป็นการจัดการป้องกันขยะล้นบ้านล้นเมืองครับ

ประธาน			ขอเชิญ สมาชิก แสดงความคิดเห็น ครับ คงไม่มีแล้วนะครับ ผมจะขอมติที่ประชุมครับ				สมาชิกสภาท่านใดเห็นชอบร่างเทศบัญญัติเทศบาลตำบลบ้านนา เรื่อง การจัดการมูลฝอย			และสิ่งปฏิกูล พ.ศ......................โปรดยกมือครับ
เลขานุการสภา	เห็นชอบ	 	   9	เสียง
	ไม่เห็นชอบ	   -	เสียง
	งดออกเสียง	   ๑	เสียง
มติที่ประชุม		มีมติเห็นชอบ

	๓.๓ ญัตติขออนุมัติแก้ไขเปลี่ยนแปลงคำชี้แจงงบประมาณรายจ่ายประจำปี					งบประมาณ ๒๕๖๓ (รายจ่ายค้างจ่าย)  
ประธาน	ขอเชิญนายกเทศมนตรี ชี้แจงหลักการและเหตุผล ขอเชิญครับ
นายกเทศมนตรี	เรียนประธานสภาที่เคารพ  ท่านสมาชิกผู้ทรงเกียรติ	    
	ญัตติขออนุมัติแก้ไขเปลี่ยนแปลงคำชี้แจงงบประมาณรายจ่ายประจำปีงบประมาณ ๒๕๖๓ 			(รายจ่ายค้างจ่าย)  
	หลักการ กองช่าง เทศบาลตำบลบ้านนา มีความประสงค์ขออนุมัติแก้ไขเปลี่ยนแปลงคำ				ชี้แจงงบประมาณรายจ่าย ประจำปีงบประมาณ ๒๕๖๓ (รายจ่ายค้างจ่าย)  
			เหตุผล	ระเบียบกระทรวงมหาดไทยว่าด้วยวิธีการงบประมาณขององค์กรปกครองส่วน				ท้องถิ่น พ.ศ. ๒๕63 ข้อ ๒๙ “แก้ไขเปลี่ยนแปลงคำชี้แจงงบประมาณรายจ่ายในการลงทุน 			ที่ทำให้ลักษณะปริมาณและคุณภาพเปลี่ยน หรือเปลี่ยนแปลงสถานที่ก่อสร้างให้เป็นอำนาจ			อนุมัติของสภาท้องถิ่น”	 
	      		 1.1 ตามเทศบัญญัติงบประมาณรายจ่าย ประจำปีงบประมาณ พ.ศ. 2563 กองช่าง ได้ตั้ง			จ่าย   ไว้ในด้านบริการชุมชนและสังคม (00200) แผนงานเคหะและชุมชน (00240) งาน			บริหารทั่วไปเกี่ยวกับ     เคหะและชุมชน (00241) งบลงทุน หมวดค่าที่ดินและสิ่งก่อสร้าง 			(420000) ประเภท ค่าก่อสร้างสิ่งสาธารณูปโภค (421000) เพื่อจ่ายเป็นค่าโครงการ				ก่อสร้างถนนคอนกรีตเสริมเหล็กสายห้วยพืช หมู่ที่ 7 จำนวน 452,000.-บาท ขนาดผิว				จราจรกว้าง 3.00 เมตร ระยะทาง 200.00 เมตร หนา 0.15 เมตร หรือพื้นที่รวมไม่น้อย			กว่า 600 ตารางเมตร ไหล่ทางลงวัสดุลูกรัง ข้างละ 0.50 เมตร ตามแบบรูปรายการงาน			ก่อสร้าง
	       		- เป็นไปตามพระราชบัญญัติกำหนดแผนและขั้นตอนการกระจายอำนาจให้แก่องค์กร				ปกครองส่วนท้องถิ่น พ.ศ. 2542 มาตรา 16 และ 17
	      		- เป็นไปตามแผนพัฒนาท้องถิ่น (พ.ศ.2561 – 2565) หน้า 47 ลำดับที่ 143
	       		1.2 โครงการก่อสร้างถนนคอนกรีตเสริมเหล็กสายห้วยพืช หมู่ที่ 7 เป็นโครงการก่อสร้าง     			ตามเทศบัญญัติงบประมาณรายจ่าย ประจำปีงบประมาณ พ.ศ. 2563 ซึ่งได้ดำเนินการกัน			เงินไว้(รายจ่าย   ค้างจ่าย) กรณีมิได้ก่อหนี้ผูกพันไว้ เมื่อปีงบประมาณ พ.ศ. 2563	
	       		เนื่องจากระยะทางที่ระบุไว้เทศบัญญัติงบประมาณรายจ่าย พ.ศ. 2563 เมื่อคำนวณกับ				ขนาดพื้นที่ที่จะต้องดำเนินการก่อสร้างไม่ตรงกับงบประมาณที่ตั้งไว้ กองช่าง จึงมีความ				ประสงค์ขอเปลี่ยนแปลง คำชี้แจงงบประมาณรายจ่ายเพื่อให้สามารถดำเนินการก่อสร้าง				ถนนสายดังกล่าวให้ได้ระยะทางที่ตรงกับงบประมาณที่ตั้งไว้ ดังนี้ 
	        		- โครงการก่อสร้างถนนคอนกรีตเสริมเหล็กสายห้วยพืช หมู่ที่ 7 จำนวน 452,000.-บาท   			เพื่อจ่ายเป็นค่าโครงการก่อสร้างถนนคอนกรีตเสริมเหล็กสายห้วยพืช หมู่ที่ 7 ขนาดผิว				จราจรกว้าง 3.00 เมตร ระยะทาง 250.00 เมตร หนา 0.15 เมตร หรือพื้นที่รวมไม่น้อย			กว่า 750 ตารางเมตร ไหล่ทางลงวัสดุลูกรัง ข้างละ 0.50 เมตร ตามแบบรูปรายการงาน			ก่อสร้าง
	      		 - เป็นไปตามพระราชบัญญัติกำหนดแผนและขั้นตอนการกระจายอำนาจให้แก่องค์กร				ปกครองส่วนท้องถิ่น พ.ศ. 2542 มาตรา 16 และ 17
	      		 - เป็นไปตามแผนพัฒนาท้องถิ่น (พ.ศ.2561 – 2565) หน้า 47 ลำดับที่ 143	
	      		 การเปลี่ยนแปลงงบประมาณ ดำเนินการตามระเบียบกระทรวงมหาดไทย ว่าด้วยวิธีการ			งบประมาณขององค์กรปกครองส่วนท้องถิ่น พ.ศ. 2563 ข้อ 29 การแก้ไขเปลี่ยนแปลงคำ			ชี้แจงงบประมาณ  ในงบลงทุน ที่ทำให้ลักษณะ ปริมาณ คุณภาพเปลี่ยน หรือเปลี่ยนแปลง			สถานที่ก่อสร้าง ให้เป็นอำนาจอนุมัติของสภาท้องถิ่นขอได้โปรดนำเสนอต่อที่ประชุมสภา			เทศบาลตำบลบ้านนา เพื่อพิจารณาอนุมัติต่อไป       
ประธาน	  		ขอบคุณ ท่านนายก ครับ สมาชิกสภาฯ ท่านใดจะอภิปรายสอบถาม ไหมครับ ไม่มีนะครับ 			เป็นเรื่องเดิมที่ผ่านสภาแล้วคงเข้าใจตรงกัน เมื่อไม่มีข้อสงสัย ประธานจะขอมติต่อสภา				สมาชิกท่านใดพิจารณาอนุมัติแก้ไขเปลี่ยนแปลงคำชี้แจงงบประมาณรายจ่ายประจำปี				งบประมาณ ๒๕๖๓ (รายจ่ายค้างจ่าย) โครงการก่อสร้างถนนคอนกรีตเสริมเหล็กสายห้วย			พืช หมู่ที่ 7 จำนวน 452,000.-บาท ขนาดผิวจราจรกว้าง 3.00 เมตร ระยะทาง 200.00 			เมตร หนา 0.15 เมตร หรือพื้นที่รวมไม่น้อย	กว่า 600 ตารางเมตร ไหล่ทางลงวัสดุลูกรัง 			ข้างละ 0.50 เมตร ตามแบบรูปรายการงานก่อสร้างแก้ไขเปลี่ยนแปลงคำชี้แจง เป็น
 			โครงการก่อสร้างถนนคอนกรีตเสริมเหล็กสายห้วยพืช หมู่ที่ 7 จำนวน 452,000.-บาท   			เพื่อจ่ายเป็นค่าโครงการก่อสร้างถนนคอนกรีตเสริมเหล็กสายห้วยพืช หมู่ที่ 7 ขนาดผิว				จราจรกว้าง 3.00 เมตร ระยะทาง 250.00 เมตร หนา 0.15 เมตร หรือพื้นที่รวมไม่น้อย			กว่า 750 ตารางเมตร ไหล่ทางลงวัสดุลูกรัง ข้างละ 0.50 เมตร ตามแบบรูปรายการงาน			ก่อสร้าง โปรด ยกมือครับ	    
เลขานุการสภา	อนุมัติ 	   	9	เสียง
	ไม่อนุมัติ	   	-	เสียง
	งดออกเสียง	๑	เสียง
มติที่ประชุม		มีมติอนุมัติ
	
ระเบียบวาระที่ ๔	เรื่องอื่นๆ 

ประธาน	  สมาชิกสภาฯ ท่านใดจะนำเสนอเรื่องอื่นๆ ไหมครับ  ขอเชิญ คุณปลอด ทองคงครับ 
นายปลอด ทองคง	  เรียนประธานสภาที่เคารพ ท่านสมาชิกผู้ทรงเกียรติ  และหัวหน้าส่วนราชการ       		  เทศบาลตำบลบ้านนาครับ
		ช่วงฝนตกหนักทำให้ถนนหลายสายต้องชำรุดเสียหายต้องได้รับการแก้ไขด่วน เพราะ	ชาวบ้านเดินทางเข้าทำมาหากินลำบาก เช่น ถนนสายห้วยเจ ถนนสายห้วยพง ถนนสาย	ห้วยพร แพรกห้วยยูง สายคลองกระดูกค่าง ถนนสายยายเผียน เป็นต้นครับ  ขอบคุณครับ
ประธาน	  ขอบคุณ คุณปลอดทองคง ครับ สมาชิกสภาฯ ท่านใดจะนำเสนอเรื่องอื่นๆ ไหมครับ        		ขอเชิญ คุณอุทิศ สุตะนุกะมัง ครับ 	
นายอุทิศ สุตะนุกะมัง	เรียนประธานสภาที่เคารพ ท่านสมาชิกผู้ทรงเกียรติ  และหัวหน้าส่วนราชการ       		เทศบาลตำบลบ้านนาครับ
		-นำเสนอเรื่องความปลอดภัยแก่ผู้รถใช้ถนนซอยบ้านจัดสรร หมู่ที่ ๑๐  เพราะเกิดอุบัติเหตุ	บ่อยครั้ง เสนอให้ติดตั้งกระจกโค้งป้องก้นได้ในระดับหนึ่ง ติดตั้งทางโค้งซอยบ้านจัดสรร            	หมู่ที่ ๑๐ ตำบลบ้านนา ครับ
		- เรื่องการซ่อมแซมประตูระบายทราย ฝายเก็บขนาดเล็กหนานท้ายเภา เคยนำเรียนกับ	ท่านนายกเป็นการส่วนตัวหลายครั้งแล้ว ประตูระบายมีจำนวน ๓ ช่อง อีกช่องหนึ่งเสียไป               	ไม่ได้รับการซ่อมแซม  กองช่างเคยประเมินค่าซ่อมไว้ประมาณ ๓,๐๐๐ บาท แล้วช่วงฝนตก	หนักจำเป็นเปิดประตูระบายทรายเพื่อให้ระบบประปามีประสิทธิภาพสูงสุด ปัญหาคือ 	           	มีทรายมากเพราะประตูระบายทรายเสีย หากซ่อมแซมแล้วใช้การได้เราไม่ต้องใช้	งบประมาณในการขุดลอกอีก ขอบคุณครับ
ประธาน	  	ขอบคุณอุทิศ สุตะนุกะมัง	ครับ สมาชิกสภาฯ ท่านใดจะนำเสนอเรื่องอื่นๆ ไหมครับ            	เชิญ คุณจรัญ หอยมณี ครับ
นายจรัญ หอยมณี	 เรียนประธานสภาที่เคารพ ท่านสมาชิกผู้ทรงเกียรติ  และหัวหน้าส่วนราชการ       		 เทศบาลตำบลบ้านนาครับนำเรียนเรื่องประปาหมู่ที่ ๖ ซึ่งเป็นประปาจากน้ำธรรมชาติ ที่	ผ่านมาทางคระกรรมการ	ประปาหมูบ้านเดือดร้อน เครื่องสูบน้ำทำงานไม่เต็มที่ เป็นเหตุทำ	ให้ค่าไฟฟ้าเพิ่มขึ้นจำนวน	มาก ทางหมู่บ้านโทรมาหาช่างเพื่อขอความช่วยเหลือ กระผม	อยากให้ทางเทศบาลตำบล บ้านนาเข้าไปตรวจสอบให้โดยเร็วกว่าที่ผ่านมา เพื่อ	ความสบาย	ใจของผู้ใช้น้ำอุปโภค บริโภคครับ
		-เรื่องถนนที่ชำรุด ระหว่างหมู่ที่ ๓ – หมู่ที่ ๖ เป็นปัญหากับผู้สัญจรเคยได้คุยกับคุณสุนทรที่	ปรึกษานายก ว่าเป็นไปได้ถ้าหากเรานำเหินคลุกใส่รถกะบะมาเพื่อถมลงหลุม ผมคนหนึ่งที่	พร้อมดำเนินการถมหลุม หากทางเทศบาลตำบลบ้านนามีงบประมาณอยู่บ้างกระผมกับ     	ที่ปรึกษานายกจะร่วมด้วย ขอบคุณครับ			
ประธาน	  	ขอบคุณคุณจรัญครับ สมาชิกสภาฯ ท่านใดจะนำเสนอเรื่องอื่นๆ ไหมครับ            	เชิญ คุณสุนันทา แก้วเพ็ง ครับ
นางสุนันทา  แก้วเพ็ง	เรียนประธานสภาที่เคารพ ท่านสมาชิกผู้ทรงเกียรติ  และหัวหน้าส่วนราชการ       		เทศบาลตำบลบ้านนาครับดิฉันได้ประชุมคณะกรรมการศูนย์เด็กบ้านนา อยากให้		แก้ปัญหาเรื่องกิ่งต้นไทรที่ลงมาคลุมหลังคาอาจจะทำให้เกิดปัญหาภายหลังได้	อยากให้	ดำเนินการแก้ไขค่ะ
		เรื่องการที่ได้รับเชิญประชุมในเรื่องกิจการของเทศบาล ในบ้างครั้งไม่ร่วม จริงๆแล้ว	อยากจะเข้าร่วมทุกครั้ง แต่บางครั้งก็ไปร่วมไม่ได้จริงๆ เพราะติดธุระ ก็จะพยายามให้ดีที่สุด 	ขอบคุณค่ะ
ประธาน	  	ขอบคุณคุณสุนันทาครับ สมาชิกสภาฯ ท่านใดจะนำเสนอเรื่องอื่นๆ ไหมครับไม่มีนะครับขอ	เชิญ นายกเทศมนตรีครับ 
นายกเทศมนตรี		เรียนประธานสภาที่เคารพ ท่านสมาชิกผู้ทรงเกียรติ  และหัวหน้าส่วนราชการ       		เทศบาลตำบลบ้านนาครับ
		-เรื่องถนนชำรุดได้สำรวจไปหมดแล้ว รองบประมาณทางอำเภอก่อน เพื่อป้องกัน	การดำเนินการที่ซ้ำซ้อนกัน	
		-ทุกเรื่องที่ประชาชนเดือดร้อนจะดำเนินการทันที
		- เรื่องประตูน้ำได้พูดอยู่บ่อยครั้ง จะไปแต่บ้างครั้งเรื่องอื่นก็เข้ามาอีกก็ต้องดำเนินการเรื่อง	เร่งด่วนไปก่อนอีก ตอนนี้โชคดีบ้านนาน้ำท่วมระบบประปาเสียหายไม่มาก ที่เหลือก็ต้อง	ดำเนินการ
		-เรื่องถนนที่ชำรุด ระหว่างหมู่ที่ ๓ – หมู่ที่ ๖ รองบประมาณดำเนินการก่อสร้างใหม่	
		-ฝากเรื่องอุทกภัยให้ทุกท่านช่วยกันสอดส่องดูแลสถานการณ์ และประสานงานกันให้ทันต่อ	สถานการณ์ ในส่วนของผู้บริหารก็ติดตามพยากรณ์อากาศอยู่ตลอด จะประชุม สมาชิก       	อปพร.เพื่อเตรียมความพร้อมเรื่องอุทกภัยต่างๆ 		
		-เชิญร่วมแข่งขันกีฬาเปตองของเทศบาล ซึ่งจะจัดกันในวันศุกร์ที่ ๒๕ ธันวาคม 	๒๕๖๓	
           ประธาน	ขอบคุณท่านนายก ท่านรองนายก ขอบคุณทุกท่านที่มาประชุมในวันนี้  สำหรับวันนี้เราประชุมกันพอสมควรแล้ว ขอบคุณสมาชิกสภาเทศบาลคณะผู้บริหาร หัวหน้าส่วนราชการ เจ้าหน้าที่กิจการสภา และผู้เข้ารับฟังการประชุมและทุก ๆ ท่านที่เกี่ยวข้อง ขอให้ทุกท่านเดินทางโดยสวัสดิภาพ ขอบคุณครับ
เลิกประชุมเวลา  	๑๖ .๓๐ น.			
		  (ลงชื่อ)        จำรัส  นิลจันทร์  	 ผู้จดรายงานการประชุม   
     
                                                        (นายจำรัส  นิลจันทร์)
                				    ผช.นักจัดการงานทั่วไป
				   (ลงชื่อ     			 เลขานุการสภาเทศบาล 
					        นิภาพร ชูวงษ์
          					    (นางนิภาพร ชูวงษ์)
คณะกรรมการตรวจรายงานการประชุมสภาเทศบาลตำบลบ้านนาได้ตรวจแล้ว
				(ลงชื่อ	     			      ประธานกรรมการฯ
                                                          ปลอด  ทองคง
          			 		  (นายปลอด  ทองคง)
 		 		      สมาชิกสภาเทศบาลตำบลบ้านนา 
				  (ลงชื่อ)     			กรรมการฯ
                                                         อุทิศ  สุตะนุกะมัง
            				  (นายอุทิศ  สุตะนุกะมัง)
  				      สมาชิกสภาเทศบาลตำบลบ้านนา 
				  (ลงชื่อ)      			    กรรมการและเลขานุการ
					      สุนันทา  แก้วเพ็ง
             				   (นางสุนันทา  แก้วเพ็ง)
    				       สมาชิกสภาเทศบาลตำบลบ้านนา 

ตามประกาศคณะกรรมการการเลือกตั้ง                                                                                           เรื่อง กำหนดให้มีการเลือกตั้งสมาชิกสภาเทศบาล และนายกเทศมนตรีทาน ตั้งแต่ ชลประทานได้ดำเนินการในหมู่ที่ ๔ บ้านเขาคราม กระผมในฐานะของผู้บริหารยังไม่ได้รับทราบข้อม
		ตามที่คณะรัฐมนตรีได้มีมติเห็นสมควรให้มีการเลือกตั้งสมาชิกสภาท้องถิ่นและผู้บริหารท้องถิ่น ของเทศบาล นั้น                                                                                                                    			อาศัยอำนาจตามความในมาตรา ๒๒ แห่งพระราชบัญญัติประกอบรัฐธรรมนูญว่าด้วย คณะกรรมการการเลือกตั้ง พ.ศ. ๒๕๖๐ และมาตรา ๑๔๒ แห่งพระราชบัญญัติการเลือกตั้งสมาชิก สภาท้องถิ่นหรือผู้บริหารท้องถิ่น พ.ศ. ๒๕๖๒ คณะกรรมการการเลือกตั้งจึงออกประกาศกำหนดให้ มีการเลือกตั้งสมาชิกสภาเทศบาลและนายกเทศมนตรี โดยให้จัดการเลือกตั้งสมาชิกสภาเทศบาลและนายกเทศมนตรีภายในหกสิบวัน นับแต่วันที่คณะกรรมการการเลือกตั้งประกาศกำหนดให้มีการเลือกตั้ง อันเป็นวันที่สมาชิกสภาท้องถิ่น หรือผู้บริหารท้องถิ่นพ้นจากตำแหน่งเพราะเหตุอื่นใดนอกจากครบวาระ ตามมาตรา ๑๑ แห่งพระราชบัญญัติ การเลือกตั้งสมาชิกสภาท้องถิ่นหรือผู้บริหารท้องถิ่น พ.ศ. ๒๕๖๒ ประกอบมาตรา ๒๙ แห่งพระราชบัญญัติเทศบาล (ฉบับที่ ๑๔) พ.ศ. ๒๕๖๒                  	จึงประกาศให้ทราบโดยทั่วกัน
			ประกาศ ณ วันที่  ๑  กุมภาพันธ์ พ.ศ.๒๕๖๔                                                                                  					    อิทธิพร  บุญประคอง					 						(นายอิทธิพร  บุญประคอง)                                                                                                             				        ประธานกรรมการการเลือกตั้ง
เพื่อให้เป็นไปตาม ระเบียบกระทรวงมหาดไทย ว่าด้วยข้อบังคับการประชุมสภาท้องถิ่น พ.ศ.๒๕๔๗ ข้อ ๓๔ วรรค ๒

    จึงลงลายมือชื่อไว้เป็นหลักฐาน

				  (ลงชื่อ        	นิภาพร ชูวงษ์			       
					      (นางนิภาพร ชูวงษ์)
				       เลขานุการสภาเทศบาลตำบลบ้านนา
					 ผู้รับรองรายงานการประชุม

